CELEX: 32007D0844
Language: hu
Date: 2007-12-17 00:00:00
Title: 2007/844/EK: A Bizottság határozata ( 2007. december 17.) a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/415/EK határozat Németország tekintetében történő módosításáról (az értesítés a C(2007) 6702. számú dokumentummal történt) EGT-vonatkozású szöveg

18.12.2007   
            
            
               HU
            
            
               Az Európai Unió Hivatalos Lapja
            
            
               L 332/101
            
         
      A BIZOTTSÁG HATÁROZATA
   
   (2007. december 17.)
   a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/415/EK határozat Németország tekintetében történő módosításáról
   (az értesítés a C(2007) 6702. számú dokumentummal történt)
   (EGT-vonatkozású szöveg)
   (2007/844/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (3) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (3) bekezdésére,
   mivel:
   
               (1)
            
            
               A Közösségben a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről és a 2006/135/EK határozat hatályon kívül helyezéséről szóló, 2006. június 14-i 2006/415/EK bizottsági határozat (3) bizonyos védekezési intézkedéseket határoz meg, amelyeket annak érdekében kell alkalmazni, hogy megakadályozzák e betegség elterjedését; az intézkedések közé tartozik az „A” és „B” területeknek a feltételezett vagy megerősített járványkitörést követő létrehozása is.
            
         
               (2)
            
            
               Németország bejelentette a Bizottságnak, hogy az ország területén egy háztáji gazdaságban a H5N1 altípusú magas patogenitású madárinfluenza kitörését észlelték, és ezt követően megtette a 2006/415/EK határozatban előírt szükséges intézkedéseket, köztük az „A” és „B” területnek az említett határozat 4. cikkében előírt létrehozását.
            
         
               (3)
            
            
               A Bizottság Németországgal együttműködve megvizsgálta a hozott intézkedéseket, és megállapította, hogy a tagállam illetékes hatósága által létrehozott „A” és „B” területek határai megfelelő távolságban helyezkednek el a betegség kitörésének tényleges helyszínétől. A Németországban található „A” és „B” területeket ezért jóvá lehet hagyni, és meg lehet határozni a régiókba való sorolás időtartamát.
            
         
               (4)
            
            
               Ezért a 2006/415/EK határozatot ennek megfelelően módosítani kell.
            
         
               (5)
            
            
               Az e határozatban előírt intézkedéseket az Élelmiszerlánc- és Állategészségügyi Állandó Bizottság következő ülésén felül kell vizsgálni,
            
         ELFOGADTA EZT A HATÁROZATOT:
   1. cikk
   A 2006/415/EK határozat melléklete az e határozat mellékletében szereplő szövegnek megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2007. december 17-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 395., 1989.12.30., 13. o. A legutóbb a 2004/41/EK európai parlamenti és tanácsi irányelvvel (HL L 157., 2004.4.30., 33. o.) módosított irányelv, helyesbítve: HL L 195., 2004.6.2., 12. o.
   
      (2)  HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19., 14. o.) módosított irányelv.
   
      (3)  HL L 164., 2006.6.16., 51. o. A legutóbb a 2007/816/EK határozattal (HL L 326., 2007.12.12., 32. o.) módosított határozat.
   
      MELLÉKLET
      A 2006/415/EK határozat melléklete a következőképpen módosul
      
                  1.
               
               
                  Az A. rész a következő szöveggel egészül ki:
                  
                              „ISO-országkód
                           
                           
                              Tagállam
                           
                           
                              A terület
                           
                           
                              Alkalmazás határideje 4. cikk (4) bekezdés b) pont iii. alpont
                           
                        
                              Kód
                              (ha van)
                           
                           
                              Megnevezés
                           
                        
                              DE
                           
                           
                              NÉMETORSZÁG
                           
                           
                               
                           
                           
                              a Großwoltersdorf közigazgatási területen észlelt kitörés területe körül meghatározott 10 km-es körzet, amelybe beletartozik a következő közigazgatási egységek teljes területe vagy azok részei:
                              
                                           
                                       
                                       
                                          Landkreis Oberhavel: Fürstenberg/Havel, Gransee, Großwoltersdorf, Sonnenberg, Stechlin
                                       
                                    
                                           
                                       
                                       
                                          Landkreis Ostprignitz-Ruppin: Lindow (Mark), Rheinsberg
                                       
                                    
                                           
                                       
                                       
                                          Landkreis Mecklenburg-Strelitz: Priepert, Wesenberg
                                       
                                    
                           
                              2008.1.15.”
                           
                        
            
                  2.
               
               
                  A B. rész a következő szöveggel egészül ki:
                  
                              „ISO-országkód
                           
                           
                              Tagállam
                           
                           
                              B terület
                           
                           
                              Alkalmazás határideje 4. cikk (4) bekezdés b) pont iii. alpont
                           
                        
                              Kód
                              (ha van)
                           
                           
                              Megnevezés
                           
                        
                              DE
                           
                           
                              NÉMETORSZÁG
                           
                           
                               
                           
                           
                              A következő közigazgatási területek:
                              
                                           
                                       
                                       
                                          Landkreis Oberhavel: Fürstenberg/Havel, Gransee, Großwoltersdorf, Schönermark, Sonnenberg, Stechlin, Zehdenick
                                       
                                    
                                           
                                       
                                       
                                          Landkreis Ostprignitz-Ruppin: Lindow (Mark), Rheinsberg
                                       
                                    
                                           
                                       
                                       
                                          Landkreis Uckermark: Lychen, Templin
                                       
                                    
                                           
                                       
                                       
                                          Landkreis Mecklenburg-Strelitz: Godendorf, Priepert, Wesenberg, Wokuhl-Dabenow, Wustrow
                                       
                                    
                           
                              2008.1.15.”